དེ་ཡང་བོད་རྒྱལ་བཙན་པོ་བརྒྱད་པ་གནམ་ཕྲུ་བོ་གཞུང་བཙན་ནམ་གྲི་གུམ་བཙན་པོས་བོན་བསྟན་བསྣུབས་པ་ན་བོན་གཤེན་མང་པོ་འཇང་ཡུལ་དུ་ཕེབས་ནས་བོན་ཆོས་སྤེལ་ཚུལ་ཏེབསྟན་པའི་རྣམ་བཤད་དར་རྒྱས་གསལ་བའི་སྒྲོན་མེསོགས་སུ་གསལ་བ་མ་ཟད།འཇང་རིགས་ཀྱི་མཁས་པས་ཐང་གུར་གྱི་དུས་ནི་འཇང་རིགས་ཕྱོགས་ཡོངས་ནས་འཕེལ་རྒྱས་ཆེན་པོ་བྱུང་བའི་དུས་སྐབས་ཡིན་ཞིང་སྟོན་པའི་ཆོས་ཀྱང་དུས་དེར་དར་བར་བཤད་པ་དང་།སྟོན་པའི་དཔེ་ཆལོ་བན་ལོ་རུཞེས་པར་ཡངབོད་ལྷས་འཇང་མི་བཀོལ།བླ་མས་འཇང་མི་བཅོསཞེས་འཁོད་ཡོད་པ་དང་།བཙན་པོའི་རྒྱལ་རབས་སྐབས་ཡུལ་གང་རུང་དབང་དུ་བསྡུས་པ་དང་བསྟུན་ཆོས་ལུགས་མི་སྣ་ཡང་ས་དེར་བསླེབས་ནས་ཆོས་སྤེལ་བ་ནི་བཙན་པོའི་རྒྱལ་ཁབ་ཀྱི་འཐབ་ཇུས་གལ་ཆེན་ཞིག་ཡིན་པ་བཅས་ལ་དཔགས་ན་བཙན་པོའི་རྒྱལ་རབས་སྐབས་སུ་བོད་དམག་གིས་ས་ཆ་དེ་དག་དབང་སྒྱུར་བྱས་པ་དང་སྦྲགས་བོད་ཀྱི་ཆོས་སྤེལ་མི་སྣ་ཡང་འཇང་ཡུལ་དུ་མངགས་ནས་ཆོས་སྲིད་གཉིས་ཀྱིས་དབང་དུ་སྒྱུར་བར་ཐེ་ཚོམ་མི་འདུག་ཅིང་།ཁྱད་པར་དུཔངྨ་བཀའ་ཐངལསམགོ་ལ་ཝ་ཞྭ་ལག་པར་ཕྱེད་རྔ་གཏདཿགོས་སུ་རས་སྔོན་ཟས་སུ་ལྷད་ཟས་ཕྱིན་ཿབོན་ལུགས་སྡིག་དང་འདྲེས་པ་ཐམས་ཅད་བསྣུབསཿའབངས་ཀྱིས་གཙང་སྟོད་བྱེ་མ་གཡུང་དྲུང་བསྐྱལཿརྩྭ་མི་ཤིང་མི་ལྗང་མི་མོག་དགུའི་ཡུལཿགླང་གི་གྱིམ་ཤོད་ཡུ་མོ་མགུལ་གྱི་ཡུལ་ཿསོག་པོ་སྤྲེའུ་སླག་ཅན་གྱི་ཡུལ་དུ་སྤྱུགསཿཞེས་གསལ་བ་བཞིན་བན་བོན་གྲུབ་མཐའི་རྩོད་པ་ལ་བརྟེན་ནས་ཁྲི་སྲོང་ལྡེ་བཙན་གྱིས་བོན་ལ་མཁས་པའི་བོན་པོ་མང་པོ་མཐའ་འཁོར་ལྗང་ཡུལ་ལམ་འཇང་ཡུལ་དུའང་རྒྱང་ཕུད་བརྒྱབ་པ་ཡིན་པས།འཇང་ཡུལ་དུ་བོན་ཆོས་ཆེས་ཆེར་དར་བ་ལ་ཤེས་ཡོན་པའི་དཔུང་སྡེའི་རྒྱུ་ངང་གིས་གྲུབ་འདུག